3ma yarcento

La 3ma yarcento esis la periodo qua komencis en la yaro 201 e finis en la yaro 300 pos Kristo.

Dum ta yarcento, Romana imperio subisis krizo, konocita kom "Militistala Krizo" od "Imperiala Krizo". L'imperio preske krulis pro kombinita presi de invadi di lua teritorio, interna milito, pandemio (posible influenzo o variolo) e depreso ekonomikala. La krizo komencis kande l'imperiestro Severus Alexander asasinesis da lua soldati en 235, e duris dum cirkume 50 yari. Ol finis kande Aurelianus restauris l'uniono dil imperio.

Samatempe en Chinia la dinastio Han finis en 220, e komencis l'epoko dil Tri Rejii (de 220 til 280), kande existis la rejii Wei (魏), Shu (蜀), e Wu (吳). Korea anke dividabis en tri rejii. En India, l'imperio Gupta remplasis l'imperio Kushan.

En Amerika, komencas la nomizita "klasika epoko" di Teotihuacán.


Kategorio:Yarcenti